**Հ Ա Շ Վ Ե Տ Վ ՈՒ Թ Յ ՈՒ Ն**

**ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչության 2019 թվականի դեկտեմբեր**

**ամսվա կատարած աշխատանքների**

ՀՀ աշխատանքի և սոցիալական հարցերի նախարարության աշխատակազմի սոցիալական աջակցության վարչությունը 2019 թվականի դեկտեմբեր ամսվա ընթացքում կատարել է հետևյալ աշխատանքները.

1. «Սոցիալական աջակցության մասին» Հայաuտանի Հանրապետության օրենքում փոփոխություններ կատարելու մաuին», «Տեղական ինքնակառավարման մասին» Հայաuտանի Հանրապետության օրենքում փոփոխություն կատարելու մաuին», «Երևան քաղաքում տեղական ինքնակառավարման մասին» Հայաuտանի Հանրապետության օրենքում փոփոխություն կատարելու մաuին» և «Հայաuտանի Հանրապետության ընտանեկան օրենսգրքում փոփոխություն կատարելու մաuին» ՀՀ վարչապետի աշխատակազմի սոցիալական վարչության եզրակացության հիման վրա օրենքների նախագծերը արժանացել են Կառավարության հավանությանը և ուղարկվել Ազգային Ժողով:

2. Ընդունվել է «Հայաստանի Հանրապետության կառավարության 2014 թվականի հունվարի 30-ի N 145-Ն որոշման մեջ լրացումներ կատարելու մասին» ՀՀ կառավարության որոշումը:

3. «Հայաստանի Հանրապետության կառավարության 2019 թվականի հունվարի 24-ի N 50-Ն որոշման մեջ փոփոխություններ կատարելու մասին» ՀՀ կառավարության որոշման նախագիծն ուղարկվել է արդարադատության նախարարություն՝ փորձագիտական եզրակացության:

4. «Հայաստանի Հանրապետության կառավարության 2014 թվականի ապրիլի 23-ի N 460-Ն որոշման մեջ փոփոխություն կատարելու մասին» ՀՀ կառավարության որոշման նախագիծն ուղարկվել է արդարադատության նախարարություն:

5. «Պետական աջակցություն Հայաստանի Հանրապետության մանկական խնամակալական կազմակերպությունների շրջանավարտներին» ծրագրի շրջանակներում 2003-2013 թթ.-ի ընթացքում շահառու ճանաչված 1991-2013թթ. ընթացքում մանկատներից դուրս եկած բնակելի տարածության կարիք ունեցող շրջանավարտների և մանկատների2014-2019 թվականների շրջանավարտների վերաբերյալ նախարարություն գրավոր դիմած շրջանավարտների վերաբերյալ գրություններ են ուղարկվել Կադաստրի կոմիտե և Ոստիկանություն, ինչպես նաև մանրամասն ուսումնասիրվել են շրջանավարտների վերաբերյալ տվյալները:

6. ՀՀ աշխատանքի և սոցիալական հարցերի նախարարի 2019թ. նոյեմբերի 26-ի N 163-Ա/1 հրամանով ստեղծված «Հայաստանի Հանրապետության մանկատան շրջանավարտներին բնակարանի ապահովում» միջոցառման շրջանակներում ֆինանսական աջակցության տրամադրման գործընթացն իրականացնող հանձնաժողովի առաջին նիստով՝ 12.12.2019թ.-ին կայացած, ինչպես նաև նախարարի հրամանով հաստատվել է ՀՀ մանկատան 22 շրջանավարտների բնակարանի գնման վկայագրի տրամադրումը:

7. Վերը նշված հանձնաժողովի երկրորդ նիստով՝ 24.12.2019թ.-ին կայացած, ինչպես նաև նախարարի հրամանով հաստատվել է ՀՀ մանկատան ևս 33 շրջանավարտների բնակարանի գնման վկայագրի տրամադրումը:

8. Դեկտեմբեր ամսվա ընտանեկան և սոցիալական նպաստի վճարման ցուցակում ընդգրկվել են 86197 ընտանիք, իսկ նախկին ԽՍՀՄ Խնայբանկի ՀԽՍՀ հանրապետական բանկում մինչև 1993 թվականի հունիսի 10-ը ներդրված դրամական ավանդների դիմաց փոխհատուցման վճարման ցուցակում` 338 անձ:

9. «Գազպրոմ Արմենիա» և «Հայաստանի էլեկտրական ցանցեր» ՓԲԸ-ին տրամադրվել են ընտանիքների անապահովության գնահատման համակարգում հաշվառված անապահովության «20.00» միավորից բարձր անապահովության միավոր ունեցող ընտանիքների ցուցակներ, որի արդյունքում 68733 ընտանիքներն ունեն տարեկան 600 խորանարդ մետր բնա­կան գազի սպառման և 98332 ընտանիք` էլեկտրական էներգիայի համար նվազ սակագներով վճարման իրավունք:

10. Վարչության աշխատակիցները մշտապես մասնակցում են սոցիալական աջակցության տարածքային գործակալություններում (բաժիններում) դեպքի վարման շրջանակներում իրականացվող աշխատանքներին, մասնակցում կազմակերպվող կլոր-սեղան քննարկումներին, տեղերում, հեռախոսազանգով, ինչպես նաև կապի այլ միջոցներով տրամադրում են մեթոդական և գործնական օգնություն:

11. Վարչության աշխատակիցները մշտապես համագործակցում են նաև մարզպետարանների և Երևանի քաղաքապետարանի համապատասխան ստորաբաժանումների աշխատակիցների հետ:

12. Վարչության աշխատակիցները ամենօրյա աշխատանքներ են իրականացնում քաղաքացիների կողմից հեռախոսազանգերով բարձրացված խնդիրներին օպերատիվ լուծում տալու ուղղությամբ:

13. Հանրապետության բոլոր 55 սոցիալական աջակցություն տրամադրող տարածքային մարմինների (ՍԱՏՄ) կողմից ներկայացվող պետական նպաստների և ավանդների փոխհատուցման համակարգերից դուրս մնացած ընտանիքների 2019 թվականի դեկտեմբեր ամսվա վճարման ցուցակներում նպաստի կամ ավանդների փոխհատուցման իրավունքի վերականգնման հիմքերի ուսումնասիրություն և առաջարկության ներկայացում:

14. Հանրապետության բոլոր ՍԱՏՄ-ների կողմից ներկայացված պետական նպաստներից դուրս մնացած ընտանիքների 2019 թվականի դեկտեմբեր ամսվա վճարման ցուցակներում նպաստի իրավունքի վերականգնման վերաբերյալ ներկայացված տեղեկատվության ամփոփում:

15. Հանրապետության բոլոր ՍԱՏՄ-ների կողմից ներկայացված պետական նպաստների 2019 թվականի նոյեմբեր ամսվա վճարման վերաբերյալ փոխադարձ հաշվետվության ակտերի ընդունում և ամփոփում:

16. ՍԱՏՄ-ներին տրամադրվել է հարակից բազաներից ստացված 2019թ. նոյեմբերի 1-ի դրությամբ ՀՀ զբաղվածության ոլորտի գործառույթների իրականացնող «Գործ» և ԱԳՀ-ում հաշվառված անձանց տվյալների համադրման արդյունքները, հաշմանդամների հաշվառման «Փյունիկ» և ԱԳՀ-ում հաշվառված անձանց տվյալների համադրման արդյունքները, էլեկտրոնային կենսաթոշակ տեղեկատվական համակարգում ընդգրկված՝ կենսաթոշակ և ԱԳՀ-ում հաշվառված անձանց տվյալների համադրման արդյունքները, մինչև 2 տարեկան երեխաների խնամքի նպաստ ստացող և ԱԳՀ-ում հաշվառված անձանց տվյալների համադրման արդյունքները, ԿԴԻԳ տեղեկատվական համակարգում հաշվառված պետական և ոչ պետական մանկատներում բնակվող երեխաների և ԱԳՀ-ում հաշվառված անձանց տվյալների համադրման արդյունքները, սոցիալական պաշտպանության ծրագրերում ընդգրկված տարեցների հաշվառման և ԱԳՀ-ում հաշվառված անձանց տվյալների համադրման արդյունքները, պետ.ռեգիստրից ստացված, մաքսային գործարքներ կատարած, պետ.ավտոտեսչությունից ստացված տեղեկատվության ցուցակների վերաբերյալ տեղեկատվությունները:

17. Իրականացվել է ՀՀ նախարարություններից և այլ պետական մարմիններից ստացված տեղեկատվության ՍԱՏՄ-ների կողմից 2019 թվականի նոյեմբեր ամսին կիրառման վերաբերյալ հաշվետվությունների ստացումը և ամփոփումը:

18. «Հայփոստ» ՓԲԸ-ից և «Նորք» տեղեկատվավերլուծական նոյեմբեր ամսվա վճարման տվյալները:

19. «Հայփոստ» ՓԲԸ-ին մատուցած ծառայությունների դիմաց վճարելու համար տրվել է պետական նպաստների և վճարման մասին եզրակացություն:

20. ՀՀ ԱՍՀՆ սոցիալական ապահովության պետական ծառայություն է ներկայացվել պետական նպաստների 2019 թվականի դեկտեմբեր ամսվա վճարման համար անհրաժեշտ ֆինանսական միջոցների հայտ-պահանջագրերը, ինչպես նաև համակարգվել է պետական նպաստների վճարման աշխատանքները:

 21. Վարչության աշխատակիցները մշտապես մասնակցել են սոցիալական աջակցության տարածքային գործակալություններում (բաժիններում) դեպքի վարման շրջանակներում իրականացվող աշխատանքներին, տրամադրել մեթոդական օգնություն և խորհրդատվություն:

22. Պարբերաբար կազմակերպվել են քննարկումներ` «Նորք» ՏՎԿ-ի և ոստիկանության և վիզաների վարչության, Կառավարությանն առընթեր անշարժ գույքի կադաստրի պետական կոմիտեի կողմից տրամադրված տեղեկատվական բազաների համադրման արդյունքում առաջացած անճշտությունների վերաբերյալ:

23. Վարչության աշխատակիցների կողմից իրականացվել է «ՎՏԲ-Հայաստան բանկ» ՓԲԸ-ի կողմից տրված տեղեկանքների տրամադրման աշխատանքները սոցիալական աջակցության տարածքային մարմիններին:

24. Վարչության աշխատակիցների կողմից իրականացվել է քաղաքացիների ընդունելություն և նրանց դիմումների պատասխանների կազմում:

25. Վարչության նպաստների բաժնի պետը աշխատանքի և սոցիալական հարցերի նախարարի տեղակալի հետ մասնակցել է քաղաքացիների ընդունելությանը:

26. Տրամադրվել է մեթոդական օգնություն ՍԱՏՄ-ների աշխատողներին, կատարվել են մի շարք վերլուծություններ, կազմվել են տեղեկանքներ, գրություններ, կատարվել են ղեկավարության տրված հանձարարականները և այլն:

27. Այլ ընթացիկ և չպլանավորված աշխատանքներ:

 **ՍՈՑԻԱԼԱԿԱՆ ԱՋԱԿՑՈՒԹՅԱՆ**

 **ՎԱՐՉՈՒԹՅԱՆ ՊԵՏ Ա. ՄԻՆԱՍՅԱՆ**

**27.12.2019թ.**